Styrelsen for Patientsikkerhed opfordrer alle deltagerne i en gymnasiefest fredag 3. december, på Mariagerfjord Gymnasium til at lade sig teste. Det sker efter, tre elever er testet positive for Covid-19 i denne uge. En elev blev testet positiv i går, og to andre fik en positiv test i mandags. -	Vi ved ikke, om smitten har relation til festen, men for en sikkerheds skyld opfordres alle festdeltagere til at lade sig teste, fortæller rektor på Mariagerfjord Gymnasium, Søren Urup. Stigende incidenstal I lighed med den øvrige del af landet er corona-smitten også stigende i Mariagerfjord Kommune, hvor incidenstallet i dag steg til 329, og da den mere smitsomme Omicron variant er registreret i de nærliggende kommuner Vesthimmerland og Viborg, er man ekstra opmærksomme på at bremse smittespredningen. -	Der er ikke noget, som tyder på, at vi har en event, som den i Viborg, siger Søren Urup. I Viborg blev 69 personer smittet efter en julefrokost med 150 deltagere. 57 nordjyder Omikron-smittede I Nordjylland er der i alt registreret 57 personer, som er smittet med Omikron-varianten. Det fremgår af tal fra Statens Serum Institut. Det er en stigning på 14 i forhold til opgørelsen tirsdag. Hverken Styrelsen for Patientsikkerhed eller Statens Serum Institut vil oplyse, hvor i Nordjylland de nye tilfælde med Omikron-varianten er fundet.

Opsummering:
Styrelsen for Patientsikkerhed har bedt Mariagerfjord Gymnasium om at hejse advarselsflaget efter gymnasiefest.